EkBass/fiwiki-20250220-pages-articles huggingface dataset:
Eero Kosonen

Eero Kosonen (s. 12. syyskuuta 1986 Lappeenranta) on suomalainen salibandymaalivahti, joka edustaa Steelersiä. Aiemmin hän pelasi Ruotsin Superliigan Växjö Vipersissa ja Seinäjoen Peliveljissä Ruotsalainen salibandylehti Innebandymagazinet valitsi hänet maailman parhaaksi miespelaajaksi vuonna 2018 ja neljänneksi parhaaksi vuonna 2017. == Ura == Kosonen aloitti salibandyn pelaamisen kotikaupungissaan NST:ssä, jossa hän saavutti muun muassa C-junioreissa SM-hopeaa ja B-junioreissa SM-kultaa vuonna 2005.NST puolusti B-poikien mestariksi 17.4.2005 Salibandy.net Viitattu 22.2.2010 Sittemmin Kosonen nousi joukkueen edustukseen kaudella 2005-2006. Sitä ennen hän oli jo pelannut yhden ottelun I-divisioonassa joukkueen edustuksessa kaudella 2004-2005.NST historia Viitattu 22.2.2010 Kaudet 2005-2006 ja 2006-2007 Kosonen toimi varavahdin roolissa, kunnes kaudella 2007-2008 hän pelasi suurimman osan NST:n otteluista yhdessä Ossi Lahden kanssa. Vuonna 2008 Kosonen siirtyi Happeeseen. Elokuussa 2020 Kosonen siirtyi Steelersiin. https://yle.fi/urheilu/3-11519055 == Muuta == Kososen veli Topi Kosonen on pääsarjatason pesäpalloilija ja moninkertainen Itä-Länsi -pelaaja. == Lähteet == == Aiheesta muualla == * Eero Kosonen salibandyn sivustolla Luokka:Suomalaiset salibandymaalivahdit Luokka:Vuonna 1986 syntyneet Luokka:Elävät henkilöt
Tsiolkovskin kosmonautiikan valtionmuseo

300px|thumb|right|Venäjän avaruustoiminnan näyttelyhalli Tsiolkovskin kosmonautiikan valtionmuseossa Kalugalla, Venäjällä. Näyttelyssä on seuraavat mallit ja replikat: ensimmäinen satelliitti, Sputnik 1 (katon alla pallo) ensimmäiset avaruuspuvut (alavasen) ensimmäisen miehitetyn avaruuslennon moduuli, Vostok 1 (keskellä) ensimmäinen Molnija-tyypin satelliitti (yläoikea) ensimmäinen avaruusmönkijä, Lunohod 1 (alaoikea) ensimmäinen avaruusasema, Saljut 1 (vasemmalla) ensimmäinen modulaarinen avaruusasema, Mir (ylävasemmalla). Konstantin Tsiolkovskin kosmonautiikan valtionmuseo (venäjäksi Государственный музей истории космонавтики имени К.Э.Циолковского) on maailman vanhin avaruustekniikan museo.http://www.informatics.org/museum/index.html Se perustettiin 3. lokakuuta 1967 Kalugaan, missä venäläinen avaruusteknologian pioneeri Konstantin Tsiolkovski toimi 1800-luvun lopussa ja 1900-luvun alussa. Museon perustaminen oli Neuvostoliiton avaruusohjelman pääinsinöörin Sergei Koroljovin ansiota. Museorakennuksen suunnittelivat arkkitehdit Boris Barkhin, Jevgeni Kireev, Natalija Orlova, Valentin Strogy ja Kirill Fomin. Rakennuksen peruskiven muurasi kosmonautti Juri Gagarin 13. kesäkuuta 1961. Näyttelyn toinen puoli kuvaa Tsiolkovskin elämää ja toimintaa, toinen puoli esittelee neuvostoliittolaista avaruusteknologiaa. Museossa on mm. Sputnik 1-satelliitin prototyyppi, kuukiviä ja R-7-raketti. Museossa on vuosittain Tsiolkovski- konferenssi. Museossa on 127 työntekijää ja siellä vierailee 100 000 ihmistä vuosittain. http://www.russianmuseums.info/M628 Kalugassa sijaitsee myös Tsiolkovskin koti, joka muutettiin museoksi vuonna 1936, vuosi hänen kuolemansa jälkeen. ==Lähteet== ==Aiheesta muualla== * Museon sivusto Luokka:Avaruustoiminta Luokka:Kalugan alue Luokka:Venäjän museot
Sons of the System

__NOTOC__ Sons of the System on tanskalaisen Mnemicin neljäs studioalbumi, joka on julkaistu vuonna 2010. ==Kappaleet== # # # # # # # # # # # === Bonuskappaleet === Eurooppa ja digipak # * # Yhdysvallat # * Dreamjunkie # Sons of the System (LEÆTHER STRIP Remix) Japani # * Dreamjunkie # Orbiting (LEÆTHER STRIP Remix) # Aalborg City iTunes-rajoitettu (alueellisten bonusten lisäksi) # * Judgement Journey == Arvostelut == * AllMusic: AllMusic review * Imperiumi: 6/10Mnemic – Sons Of The System Viitattu 11.12.2022. * PopMatters: PopMatters: Album review == Lähteet == Luokka:Mnemicin albumit Luokka:Vuoden 2010 albumit Luokka:Tue Madsenin tuottamat albumit
Teemu Luoto

Teemu Luoto (s. 29. joulukuuta 1941 Helsinki) on suomalainen keramiikkataiteilija. Hänellä on ollut oma keramiikkastudio Helsingissä vuosina 1962–1971 sekä taidekeskus Kuhmalahden taidepappila vuodesta 1971. Luodon teoksia on eri kokoelmissa. Hänen töitään ovat esimerkiksi Tampereen pääkirjaston Metson pupuveistokset (1986) ja Kangasalan uimahallin norppaperhe (2009). == Lähteet == Luokka:Suomalaiset keramiikkataiteilijat Luokka:Vuonna 1941 syntyneet Luokka:Elävät henkilöt
Eurooppatie E271

E271 eli Eurooppatie 271 eli valkovenäläinen valtatie M5 on 309 kilometriä pitkä eurooppatie Valko-Venäjällä, joka johtaa pääkaupunki Minskin kehätieltä maan toiseksi suurimpaan kaupunkiin Homeliin maan koillisosissa. Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. (& ) Карта Автомобильных Дорог - Республика Беларусь (Karta Avtomobilnyh Dorog - Respublika Belarus), Масштаб 1:850 000. Белкарография, Minsk, 2009. Kansallinen valtataite M5 on muuttumassa BelToll-järjestelmään kuuluvaksi eteläluettaviin mittauspisteisiin perustuvaksi tullitieksi, jonka käytöstä peritään ulkomaalaisilta autoilta ja valkovenäläisiltä raskaan liikenteen ajoneuvoilta tietulli. thumb|left|170px| Eteläkaakosta saapuva nelikaistainen valtatie M5 liittyy valtatiehen M4 kaksitoista kilometriä Minskin kehätien kaakkoispuolella. ==Reitti== Eurooppatie E271 alkaa Minskin kaupungin kaakkoon johtavan mahtikadun Partisaanien puistotien () jatkona Minskin kehätieltä M9 eteenpäin kaakkoon. E271 sisältää aluksi sekä valtatiet M4 että M5. 10 km kehätien jälkeen on eurooppatien E30 eli valtatien M1 liittymä. Noin 2 kilometriä myöhemmin valtatiet M4 ja M5 eroavat. M4 jatkaa kohti idässä olevaa Mahiljouta, ja M5 eli E271 kohti kaakossa olevaa Homelia. Е.Л. Макаревич (toim): Атлас автомобиьных дорог (Atlas Avtomobilnyh Dorog) 1:500 000. Издательство Янсеян, Minsk, 2005. ISBN 985-6501-12-1. Eurooppatien 271 varrelle osuvat kaupungit: * Minsk * Marina Horka, ohitus 3 km kaupungin pohjoispuolelta * Asipovitšy, ohitus 3 km kaupungin koillispuolelta * Babruisk, ohitus kehätiemäisesti itäpuolelta * Žlobin, Ohitus 4 km kaupungin pohjoispuolelta * Homel == Osuus Minsk-Bobruisk muuttumassa maksulliseksi == Meneillään olevan (marraskuu 2010-marraskuu 2014), osaksi Maailmanpankin rahoituksella toteutettavan M5-valtatien uusimisprojektin aikana valtatietä muun muassa levennetään välillä Minsk-Babruisk 53 kilometrin osalta 2-kaistaisesta 4-kaistaiseksi. Uudistuksella pyritään vähentämään liikennöintikustannuksia ja lisäämään valtatieosuuden turvallisuutta. Uudistusta on tarkoitus rahoittaa ajanmukaisella, osittain mikroaalloilla tehtäviin ajoneuvomittauksiin pohjautuvalla tietullijärjestelmällä. Valtatiestä aiotaan tehdä maksullinen 109 kilometrin osuudella (väli 22 km - 131 km Minskistä lähtien). == Lähteet== == Aiheesta muualla == * European Agreement on Main International Traffic Arteries (AGR) (14.3.2008, pdf) - YK:n Euroopan talouskomission sopimus eurooppateistä (unece.org) * YK:n Euroopan talouskomission yhteenvetokartta eurooppateistä 2007 (pdf) ja (unece.org) 271 Luokka:Valko-Venäjän tiet
Muik Hockey

Muik Hockey on suomalainen jääkiekkoseura, joka perustettiin vuonna 1984 Munsalassa, nimellä Munsala IK. 90-luvun puolivälissä organisaatio muutti Uudenkaarlepyyn keskustaajamaan ja vaihtoi nimekseen Muik Hockey. Edustusjoukkue pelasi tuolloin IV-divisioonassa. Muutaman vuoden päästä seura onnistui nousemaan III-divisioonaan. Siitä lähtien Muik on ollut yksi Keski- Pohjanmaan alueen kärkijoukkueista. Vuosisadan vaihteessa tekojäärata tehtiin Uuteenkaarlepyyhyn ja vuonna 2008 rakennettiin kauan odotettu jäähalli radan päälle. Hallin avulla Muik nousi vihdoin II-divisioonaan 2010. Seurassa on myös 7 juniorijoukkuetta. SM-liigassa, KHL:ssä ja NHL:ssä pelannut Leo Komarov aloitti uransa seuran juniorijoukkueessa. Leo Komarovin ohella tunnetuin joukkueessa pelannut pelaaja on edesmennyt latvialainen Kaspars Astasenko, joka pelasi joukkueessa II-divisioonaa kahdeksan ottelun verran keväällä 2012. == Kasvatit SM-liigassa == *Joel Blomqvist *Carl-Axel Braskén *Leo Komarov *Anton Stråka *Tobias Åkerman == Muut ammattilaiskiekkoilijat miesten joukkueessa == * Kaspars Astašenko * Girts Jansons * Marko Lapinkoski * Reinis Martins Lejnieks * Rihards Malinovskis * Kim Nabb * Yūto Ōsawa * Tomi Pakarinen * Ville Partanen * Aleksandrs Smirnovs * André Smulter * Tony Sund * Maksim Valkou == Lähteet == == Aiheesta muualla == *Kotisivut Luokka:Uudenkaarlepyyn urheilu Luokka:Munsala Luokka:Suomi-sarjaseurat
Jacobus Gallus

Jacobus Gallus eli Jacob/Jakob Handl (3. heinäkuuta 1550 Reifnitz – 18. heinäkuuta 1591 Praha) oli myöhäisen renessanssin ajan säveltäjä. Hänen Opus musicum -teoksensa (1577) käsittää 374 motettia.Bach-Cantatas.com Jacobus Gallus syntyi nykyisen Slovenian alueella mahdollisesti Jakob Petelin -nimisenä. Hän asui jonkin aikaa Melkin benediktiinimunkkien luostarissa Ala- Itävallassa. Vuonna 1574 hän oli wieniläisen hovikapellin jäsen, vuosina 1579/1580–1585 Olomoucin piispan kuoromestari ja vuodesta 1585 kuolemaansa Sv. Jan na Zábradlí -kirkon urkuri Prahassa. == Lähteet == == Aiheesta muualla == Luokka:Renessanssisäveltäjät Luokka:Slovenialaiset säveltäjät Luokka:Itävaltalaiset säveltäjät Luokka:Vuonna 1550 syntyneet Luokka:Vuonna 1591 kuolleet
Inuvik

Inuvik on 3 484 asukkaan kaupunki Beaufortinmeren rannalla, Luoteisterritorioissa, Kanadassa. Kaupunki on Inuvikin hallinnollisen alueen keskus. Inuvik rakennettiin Kanadan hallituksen toimeksiannosta 1950-luvulla. Alueen tärkeimpiä työllistäjiä ovat öljy-yhtiöt, jotka poraavat Beaufortinmeren alla sijaitsevia öljy- ja maakaasuesiintymiä. Turismista on myös 2000-luvun alkupuolella muodostunut tärkeä tulonlähde kaupunkilaisille. Inuvikissä sijaitsi aikaisemmin Kanadan tiedustelupalvelun salainen kuuntelu- ja kaukovaroitusasema. Kaupungissa oli myös pohjoisen Kanadan suurin sotilastukikohta, joka lakkautettiin 1985. Nykyisin Inuvikissä on edelleen Kanadan ilmavoimien CF-18-lentokoneiden tankkaus- ja huoltotukikohta. == Historia == Tutkimusmatkailija Alexander Mackenzie saapui Beaufortinmeren rannalle nykyisen kaupungin alueelle 1789, kun hän kartoitti nimeään kantavaa Mackenziejokea. Tuolloin alueella ei ollut minkäänlaista asutusta, vaan alue sijoittui pohjoisessa asuvien inuiittien ja etelän dene-intiaanien maiden väliin. Alueen hallinnollinen keskus sijaitsi vuoteen 1958 saakka Aklavikissä. 1950-luvun alussa Kanadan hallinto teki päätöksen Inuvikin alueen uuden pääkaupungin rakentamisesta, koska Aklavik sijaitsi vaikeakulkuisella ja vuosittain tulvivassa jokisuistossa. Eroosion epäiltiin myös huuhtovan pian Aklavikin kylän mennessään. Vuonna 1954 suoritetuissa selvityksissä nykyinen kaupungin paikka, jota tuolloin kutsuttiin nimellä East Three, todettiin parhaiten soveltuvaksi. Se sijaitsi alueella, jossa ei ollut vaaraa joen tulvimiseen. Lisäksi se oli riittävän suuri jopa lentoaseman rakentamiseen, ja Mackenziejokea pitkin oli mahdollista kuljettaa rakennustarvikkeita. Rakennustyöt kaupungin paikalla aloitettiin vuonna 1955, ja ne oli tarkoitus saada päätökseen vuoteen 1962 mennessä. Kaupungin rakentaminen tyhjästä ikiroudan alueelle oli teknisesti vaativa urakka, eikä sellaista työtä ollut aikaisemmin yritetty. Ikiroudan takia rakennukset ja tiet on rakennettu joko paaluille tai paksun sorakerroksen päälle; jopa lentoaseman ja kiitotien alla on noin kaksi metriä paksu sorakerros tasaamassa epävakaan maan liikkeitä. Inuvikin väkiluku kasvoi alkuaikoina voimakkaasti lähialueiden asukkaiden muuttaessa kylään. 1. huhtikuuta 1967 Inuvik määriteltiin virallisesti kyläksi. Kylä oli tuolloin Kanadan ainoa virallistettu asuinalue pohjoisen napapiirin pohjoispuolella. Vuonna 1970 Inuvik sai kaupunkioikeudet ja oli jälleen Kanadan ainoa kaupunki pohjoisen napapiirin pohjoispuolella. Beaufortinmeren alta löydettiin 1970 öljyesiintymiä ja seuraavana vuonna maakaasuesiintymiä. Öljy-yhtiöt aloittivat poraustoiminnan alueella, minkä jälkeen kylään virtasi jälleen uusia asukkaita ja öljyteollisuuden tuomaa vaurautta. 1970 ja 1980-luvuilla öljyteollisuudessa nähtiin monia nousu- ja laskukausia, jotka vaikuttivat myös Inuvikin väkilukuun. Dempsterin valtatie eteläisestä Kanadasta Inuvikiin valmistui 1979, ja ensimmäistä kertaa kylään pääsi maanteitse. Tätä ennen ainoat yhteydet olivat lentokone, laiva tai koiravaljakko. == Ilmasto == == Lähteet == Luokka:Luoteisterritorioiden kaupungit Luokka:Luoteisterritorioiden kunnat
Vietnamin–Kiinan sota

Vietnamin–Kiinan sota voi tarkoittaa useaa konfliktia kiinalaisten ja vietnamilaisten välillä: *Kiinan Nam Việtin valtaus, 111 eaa. *Vietnamin–Kiinan sota (1405–1407) *Vietnamin–Kiinan sota (1418–1428) *Kiinan–Vietnamin sota, 1979
Seitsemäs uhri

Seitsemäs uhri (The Seventh Victim) on Val Lewtonin tuottama ja Mark Robsonin ohjaama yhdysvaltalainen kauhu- ja film noir -elokuva vuodelta 1943. Se kertoo nuoresta naisesta, joka lähtee pelastamaan saatananpalvojien kynsiin joutunutta sisartaan.AllMovie Seitsemäs uhri oli Mark Robsonin ensimmäinen ohjaustyö. == Rooleissa == Tom Conwayn näyttelemä tohtori Louis Judd esiintyi myös Lewtonin elokuvassa Kissaihmiset. == Tuotanto == Tavalliseen tapaan RKO oli antanut tuottaja Val Lewtonille vain elokuvan nimen Seitsemäs uhri, jonka pohjalta Lewtonin pitäisi tehdä sopiva elokuva halvalla. Lewton palkkasi Charles O'Nealin kirjoittamaan käsikirjoitusta orvosta tytöstä, jonka on löydettävä murhaaja ennen kuin hänestä itsestään tulee seitsemäs uhri. Lewton muutti kuitenkin mieltään ja DeWitt Bodeen sai kirjoittaa uuden käsikirjoituksen, jossa tyttö lähtee Greenwich Villageen etsimään saatananpalvojien käsiin joutunutta sisartaan. Vieira Lewtonin edellisen elokuvan Leopardimies jälkeen hänen tuotantoryhmänsä ohjaaja Jacques Tourneur oli siirretty A-luokan elokuviin. Lewton antoi ylennyksen Mark Robsonille, joka oli leikannut Lewtonin kolme ensimmäistä RKO-elokuvaa. Seitsemäs uhri oli Robsonin ensimmäinen ohjaustyö.Vieira == Lähteet == * * === Viitteet === == Aiheesta muualla == * * * Luokka:Vuoden 1943 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset mustavalkoelokuvat Luokka:Film noir -elokuvat Luokka:Mark Robsonin ohjaamat elokuvat
Kultaposkiamatsoni

Kultaposkiamatsoni (Amazona amazonica) on eteläamerikkalainen papukaija. Sen elinympäristö käsittää mantereen pohjoisosan ja Amazonin altaan sekä Trinidad ja Tobagon. Lajin holotyypin kuvaili Carl von Linné Amazonilta 1766.IBC Ulkonäöltään kultaposkiamatsoni - tai tuttavallisemmin OWA sen englanninkielisestä nimestä Orange-winged Amazon - on tyypillinen papukaija: sillä on vahva nokka, iso pää ja lyhyt kaula. Se on väriltään suurimmaksi osaksi vihreä, ja sen päätä koristavat kullankeltaiset ja siniset merkinnät. Kultaposkiamatsoni muistuttaa ulkonäöltään siniotsa-amatsonia. Kultaposkiamatsonilla on kuitenkin siniotsa-amatsoniin verrattuna aina kullankeltaiset poskilaikut ja kaksivärinen nokka. == Lemmikkinä == Kultaposkiamatsoni on yksi yleisimmistä lemmikkiamatsonilajeista länsimaissa. Suomessakin on ollut kasvatustoimintaa, jonka vuoksi laji on Suomessakin yleisimpä lemmikkiamatsoneja siniotsa-amatsonin ohella. Kultaposkiamatsonin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Kultaposkiamatsoni ei ole tunnettu puhujanlahjoistaan, vaikka sekin voi oppia puhumaan ja matkimaan. Sitä ei pidetä niin aggressiivisuuteen taipuvaisia kuin joitain muita amatsonilajeja, kuten siniotsa-, keltapää- tai keltaniska-amatsonia. Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset. == Lähteet == Luokka:Amatsonit
Liekkipyrstöamatsoni

Liekkipyrstöamatsoni (Amazona brasiliensis) on Brasilian kotoperäinen papukaija. Se elää Brasilian kaakkoisosissa kapealla rannikkokaistaleella São Paulon ja Paranán osavaltioissa sekä Santa Catarinan osavaltion koilliskulmassa. Lajin holotyypin kuvaili Carl von Linné 1758.IBC == Lähteet == Luokka:Amatsonit
Meksikonamatsoni

Meksikonamatsoni (Amazona viridigenalis) on Meksikon koillisosien kotoperäinen papukaija. Karanneista häkkilinnuista muodostuneita pieniä populaatioita on useissa kaupungeissa Yhdysvalloissa, Puerto Ricossa ja Oahulla. Lajin holotyypin kuvaili John Cassin 1853.IBC == Koko ja ulkonäkö == Meksikonamatsoni on hyvin tyypillinen amatsoni. Se on suurimmaksi osaksi vihreä lintu, jonka pituus lyhyenkön pyrstön kera on noin 30-33 cm ja painoa kertyy yleensä noin 293-345 grammaa. == Lähteet == Luokka:Amatsonit Luokka:Uhanalaiset linnut
Mustanokka-amatsoni

Mustanokka-amatsoni (Amazona agilis) on Jamaikan kotoperäinen papukaija. Sen holotyypin kuvaili Carl von Linné Jamaikalta 1758.IBC == Lähteet == Luokka:Amatsonit Luokka:Uhanalaiset linnut
Punaotsa-amatsoni

Punaotsa-amatsoni (Amazona autumnalis) on keski- ja eteläamerikkalainen papukaija. Sen elinympäristö käsittää Keski-Amerikan Karibianmeren puoleisen rannikon Itä-Meksikosta Kolumbiaan, sekä Etelä-Amerikan luoteisosan. Siitä tunnetaan neljä alalajia. Lajin holotyypin kuvaili Carl von Linné eteläisestä Meksikosta 1758.IBC == Lähteet == Luokka:Amatsonit
Rubiiniamatsoni

Rubiiniamatsoni (Amazona tucumana) on eteläamerikkalainen papukaija. Sen elinympäristö käsittää Argentiinan luoteisen Yungasin ja Bolivian eteläosan. Lajin holotyypin kuvaili Jean Cabanis Tucumánista 1885.IBC == Lähteet == Luokka:Amatsonit Luokka:Uhanalaiset linnut
Saintlucianamatsoni

Saintlucianamatsoni (Amazona versicolor) on Saint Lucian saarella Karibianmerellä kotoperäisenä esiintyvä papukaijalaji. Sen holotyypin kuvaili Philipp Ludwig Statius Müller Saint Luciasta vuonna 1776.IBC == Lähteet == Luokka:Amatsonit Luokka:Uhanalaiset linnut
Siniposkiamatsoni

Siniposkiamatsoni (Amazona dufresniana) on eteläamerikkalainen papukaija. Sen elinympäristö käsittää mantereen pohjoislaidan Venezuelan kaakkoisosista Ranskan Guayanaan ja mahdollisesti läheisiä Brasilian osia. Lajin holotyypin kuvaili George Shaw Cayennesta 1812.IBC == Lähteet == Luokka:Amatsonit
Tuliotsa-amatsoni

Tuliotsa-amatsoni (Amazona rhodocorytha) on Brasilian kotoperäinen papukaija. Sen elinympäristö ulottuu Alagoasista ja Bahian eteläosista Rio de Janeiroon ja São Pauloon. Lajin holotyypin kuvaili Tommaso Salvadori Brasiliasta 1890.IBC == Lähteet == Luokka:Amatsonit Luokka:Uhanalaiset linnut
Valko-otsa-amatsoni

Valko-otsa-amatsoni (Amazona albifrons) on keskiamerikkalainen papukaija. Sen elinympäristö ulottuu Meksikosta läntiseen Costa Ricaan. Lajista tunnetaan kolme alalajia. Sen holotyypin kuvaili Anders Sparrman Lounais-Meksikosta 1788.IBC == Lähteet == Luokka:Amatsonit
Viiniamatsoni

Viiniamatsoni (Amazona vinacea) on eteläamerikkalainen papukaija. Sen elinympäristö ulottuu Brasilian Bahian eteläosista Paraguayn itäosiin ja Argentiinan pohjoisosiin. Lajin holotyypin kuvaili Heinrich Kuhl Brasiliasta 1820.IBC == Lähteet == Luokka:Amatsonit Luokka:Uhanalaiset linnut
Kulta-aratti

Kulta-aratti (Guarouba guarouba) on Brasilian kotoperäinen papukaija. Se elää maan pohjoisosassa Maranhãossa ja Parássa. Lajin holotyypin kuvaili Johann Friedrich Gmelin Koillis-Brasiliasta 1788.IBC == Koko ja ulkonäkö == Pituudeltaan kulta-aratti on nokasta pitkän pyrstön kärkeen noin 34 senttimetriä ja se painaa noin 270 grammaa. Ulkomuodoltaan kulta-arattia on vaikea sekoittaa moneen muuhun lajiin. Sen nokka on suuri verrattuna linnun päähän, ja väriltään vaalea. Höyhenys on suurimmaksi osaksi kirkkaan keltainen, lukuun ottamatta vihreitä siipisulkia. Linnun koivet ovat vaaleanpunertavat, mutta kynnet mustat. == Lähteet == Luokka:Papukaijat Luokka:Uhanalaiset linnut
Liekkiparatiisikaija

Liekkiparatiisikaija (Northiella haematogaster) on Australian kotoperäinen kaijalaji. Siitä tunnetaan neljä alalajia. Lajin holotyypin kuvaili John Gould Uudesta Etelä-Walesista vuonna 1838.IBC == Lähteet == Luokka:Kaijat
Paimenruohokaija

Paimenruohokaija (Neopsephotus bourkii) on Australian kotoperäinen kaijalaji. Sen holotyypin kuvaili John Gould Bogan Riveriltä Uudesta Etelä-Walesista vuonna 1841.IBC == Lähteet == Luokka:Kaijat
Perkjärven kirkko

Perkjärven Pyhän Sergei Radonežilaisen kirkko oli yksi entisen Kyyrölän ortodoksisen seurakunnan kirkoista Suomen Neuvostoliitolle luovuttamalla alueella. Se sijaitsi Perkjärven asemakylässä Muolaan kunnassa. Kirkon yhteydessä oli pieni hautausmaa.Koponen 1999, s. 112. Perkjärven kirkko oli pieni ja puusta rakennettu.Kasanko 1952, s. 306. Kirkon sisustus oli hyvin runsas. Kirkon oli rakennuttanut pietarilainen rouva Saint-Hilair vuonna 1901 Pietarin kaupungin 1. reaalikoulun omistamalle tontille.Kemppi, Hanna: Seurakuntakirkkojen ja rukoushuoneiden hakemisto. Teoksessa Thomenius & Laukkanen 1997, s. 135. Kirkko vihittiin käyttöön 25. toukokuuta 1901. Kirkko säilyi ehjänä talvisodasta. Neuvostoliittolaiset turmelivat kirkon ja muuttivat sen kerho- ja ruokailuhuoneeksi. Kun Suomi valtasi alueen takaisin jatkosodassa, ei kirkkoa enää kunnostettu. Sotien jälkeen kirkkoa käytettiin asuintalona. Sotapoliisi sai evakuoitua vuonna 1940 Perkjärven kirkosta 42 esinettä, joista viisi oli ikoneita.Sturn, Päivi: Luovutetun alueen ortodoksinen kirkkotaide. Teoksessa Thomenius & Laukkanen 1997, s. 191-192. Esineistö lähetettiin Hämeenlinnan ortodoksiseen kirkkoon säilytettäväksi. == Lähteet == * * * Kasanko (Kasanski), Aleksanteri (1952): Kirkko ja hengellinen elämä. Kyyrölä. Teoksessa === Viitteet === Luokka:Suomen puukirkot Luokka:Muolaan kirkkorakennukset
Pikkuara

Pikkuara (Diopsittaca nobilis) on eteläamerikkalainen papukaija. Se on sukunsa ainoa laji, mutta siitä tunnetaan kolme alalajia. Sen laaja levinneisyysalue käsittää mantereen koillisosaa Venezuelan itäosista Ranskan Guayanaan, Brasiliaan sekä Perun ja Bolivian itäisiin osiin. Carl von Linné kuvaili lajin holotyypin Surinamesta 1758. Pikkuaraa pidetään toisinaan lemmikkilintuna. Lemmikkinä se on suhteellisen älykäs papukaija, joka kiintyy omistajaansa syvästi kun sitä kohdellaan oikealla tavalla. Pikkuaran seurallisuudesta ja älykkyydestä johtuen se tarvitsee päivittäin paljon virikkeitä ja huomiota. == Lähteet == == Aiheesta muualla == * Luokka:Papukaijat Luokka:Lemmikkilinnut
Ranskan avoin tennisturnaus 2003

Ranskan avoin tennisturnaus 2003 järjestettiin 26. toukokuuta – 8. kesäkuuta 2003 Pariisissa. Juan Carlos Ferrero voitti miesten kaksinpelin ja uransa ainoan Grand Slam -turnauksen. Justine Henin-Hardenne voitti naisten kaksinpelin ja samalla uransa ensimmäisen Grand Slam -turnauksen. Miesten nelinpelin voittivat kaksoset Bob ja Mike Bryan. Kim Clijsters ja Ai Sugiyama voittivat naisten kaksinpelin. Sekanelinpelin voittivat Lisa Raymond ja Mike Bryan. ==Loppuottelut== ===Miesten kaksinpeli=== Juan Carlos Ferrero – Martin Verkerk 6–1, 6–3, 6–2 ===Naisten kaksinpeli=== Justine Henin-Hardenne – Kim Clijsters 6–0, 6–4 ===Miesten nelinpeli=== Bob Bryan / Mike Bryan – Paul Haarhuis / Jevgeni Kafelnikov 7–6(3), 6–3 ===Naisten nelinpeli=== Kim Clijsters / Ai Sugiyama – Virginia Ruano Pascual / Paola Suárez 6–7(5), 6–2, 9–7 ===Sekanelinpeli=== Lisa Raymond / Mike Bryan – Jelena Lihovtseva / Mahesh Bhupathi 6–3, 6–4 ==Lähteet== * Miesten ja sekanelinpelin tulokset ITF:n sivuilla * Naisten tulokset ITF:n sivuilla Luokka:Ranskan avoin tennisturnaus Luokka:Vuoden 2003 tennis
Savanniara

Savanniara (Orthopsittaca manilata) on eteläamerikkalainen papukaija. Savanniara on sukunsa ainoa edustaja. Sen elinympäristö käsittää mantereen pohjoisosan, etelässä Pohjois-Boliviaan, idässä Brasiliaan ja Ranskan Guayanaan, sekä lännessä Kolumbian kaakkoisosiin. Lajin holotyypin kuvaili Pieter Boddaert Cayennesta 1783.IBC == Lähteet == Luokka:Papukaijat
European Humanities University

thumb|250px|EHU-yliopiston rakennus European Humanities University tai EHU (, ) on valkovenäläis-liettualainen yliopisto, jonka tilat sijaitsevat Liettuan pääkaupungissa Vilnassa. Yliopiston kampusalue sijaitsee runsas 5 kilometriä pohjoiskoilliseen Vilnan vanhasta keskustasta ja on yhteinen Mykolas Romeris yliopiston kanssa. Opiskelijoita on runsas 1 600, joista noin 95 prosenttia on valkovenäläisiä. Pääosa opiskelijoista asuu yliopisto-opinnoistaan huolimatta Valko-Venäjällä, jolloin merkittävä osa opetuksesta toteutetaan etäopetuksen keinoin. Noin 700 opiskelijaa osallistuu opintoihin päätoimisesti Vilnassa. == Historiaa== Vuosina 1992–2004 EHU oli Valko-Venäjällä Minskissä toimiva valtiosta riippumaton yliopisto. Vuonna 2004 sen toiminnot siirtyivät Liettuaan, kun presidentti Aljaksandr Lukašenka sulki sen. Se saa kuitenkin poliittista, hallinnollista ja taloudellista tukea Euroopan unionilta, Pohjoismaiden neuvostolta, Liettuan valtiolta sekä useilta eurooppalaisilta valtiolta. Sitä tukevat myös monet järjestöt ja säätiöt, kuten George Soros, joiden kaikkien avulla se on pystynyt jatkamaan toimintaansa Vilnassa. ja tarjoamaan valkovenäläisille opiskelijoille mahdollisuuden tutkintojen suorittamiseen syksystä 2006 alkaen. Vuodesta 2006 alkaen sillä on virallinen asema liettualaisena yliopistona.HS digilehti 23.1.2010, julkaisija= Helsingin Sanomat, hs.fi == Kuvia == Kuva:Еўрапейскі гуманітарны універсітэт. Шыльда.JPG| Yliopiston nimikyltti. Kuva:Det hviterussiske eksiluniversitetet i Vilnius, Litauen.jpg|Yliopistolaisia. Kuva:Studerende ved European Humanities University (EHU), som er et hviderussisk exiluniversitet i Vilnius i Lithauen.jpg|Opiskelua EHU:n kirjastotiloissa. ==Lähteet== == Aiheesta muualla== * Assignment - The Belarusian University in Exile (BBC radio, 26 min 30 s) (bbc.co.uk) * Ranking web of Universities: European Humanities University / Europos Humanitarinis Universitetas (webometrics.info) * European Humanities University (belarusdigest.com) * EHU-Alumni * Forum Luokka:Valko- Venäjän yliopistot ja korkeakoulut Luokka:Liettuan yliopistot Luokka:Vilna
Töpöaratti

Töpöaratti (Graydidascalus brachyurus) on eteläamerikkalainen papukaija. Sen elinympäristö käsittää Amazonin altaan pohjoisosaa, lännessä Ecuadorin ja Perun itäosista itään Ranskan Guayanaan ja Brasiliaan. Lajin holotyypin kuvaili Heinrich Kuhl Amazonin yläjuoksulta 1820.IBC == Lähteet == Luokka:Papukaijat
Brasilianara

Brasilianara (Primolius maracana) on eteläamerikkalainen papukaija. Sen elinympäristö käsittää pääosan Brasiliaa, Paraguayn ja Koillis-Argentiinan. Lajin holotyypin kuvaili Louis Jean Pierre Vieillot Paraguaysta 1816.IBC Brasilianaralla ei ole alalajeja. Sen laskettiin aiemmin kuuluvan Ara-sukuun. Se on kooltaan ja muodoltaan samantyyppinen kuin muutkin Primolius-arat: suurimmaksi osaksi vihreä ja pituudeltaan nokasta pitkän pyrstön kärkeen noin 43 senttimetriä pitkä ja painoltaan noin 265 grammaa. Väritykseltään vihreän ohella brasilianaralla on oranssinpunaisia merkintöjä otsalla ja alavatsassa. Siipisulkien yläpinnat ovat englanninkielisen nimen (blue-winged macaw) mukaan siniset. Päässä on myös sinertävää tai turkoosia väritystä. Pyrstön ja siipien sisäpinnat ovat likaisen kellertävän väriset. Pyrstön yläpinta on puna- sininen. Muiden arojen tapaan brasilianaran silmiä ympäröi paljas ihoalue, joka on brasilianaralla vaalean kellertävä. Nokka on kokonaan musta. Koivet ovat vaaleanpunaiset ja niissä on mustat kynnet. Nuorella linnulla on aikuisiin verrattuna tummemmat silmät, ja otsan punertava alue on pienempi/hailakampi. == Lemmikkinä == Brasilianara ei ole kovin yleinen lemmikkinä verrattuna isompiin aroihin, mutta sitä tavataan myös Suomessa. Hoidoltaan ja vaatimuksiltaan brasilianara muistuttaa muita lemmikkilintuja: hyvin voidakseen se tarvitsee muun muassa lajitoverin seuraa, paljon tilaa, lajityypillisen ruokavalion, runsaasti erilaisia virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Brasilianara kuuluu CITES I/A-liitteeseen, jonka vuoksi kaikessa siihen liittyvässä kaupankäynnissä myös Suomen sisällä linnulle vaaditaan alkuperätodistus, pysyvä tunnistemerkintä (siru tai umpirengas) sekä Suomen ympäristökeskuksen myöntämä EU-lupanumero. Ilman näitä myös lajin pesittäminen eli poikasten tuottaminen on kiellettyä. == Lähteet == Luokka:Brasilianarat pt:Maracanã-do-buriti
Sepelara

Sepelara (Primolius auricollis), myös Propyrrhura auricollis, on eteläamerikkalainen papukaija. Sen elinympäristö käsittää Koillis-Bolivian, Pohjois-Paraguayn, Pohjois-Argentiinan ja Brasilian lounais- ja itäosia. Lajin holotyypin kuvaili John Cassin Boliviasta 1853.IBC == Lähteet == Luokka:Brasilianarat
Sinipääara

Sinipääara (Primolius couloni), myös Propyrrhura couloni, on eteläamerikkalainen papukaija. Sen elinympäristö käsittää Koillis-Bolivian, Itä-Perun ja Brasilian länsiosia. Lajin holotyypin kuvaili Philip Lutley Sclater Perusta 1876.IBC == Lähteet == Luokka:Brasilianarat Luokka:Uhanalaiset linnut
Yhdysvaltain avoin tennisturnaus 2003

Yhdysvaltain avoin tennisturnaus 2003 järjestettiin 25. elokuuta – 7. syyskuuta 2003 New Yorkissa. Andy Roddick voitti miesten kaksinpelin ja uransa ensimmäisen Grand Slam -turnauksen. Justine Henin-Hardenne voitti naisten kaksinpelin. Miesten nelinpelin voittivat Jonas Björkman ja Todd Woodbridge. Virginia Ruano Pascual ja Paola Suárez voittivat naisten nelinpelin. Katarina Srebotnik ja Bob Bryan voittivat sekanelinpelin. ==Loppuottelut== ===Miesten kaksinpeli=== Andy Roddick – Juan Carlos Ferrero 6–3, 7–6(2), 6–3 ===Naisten kaksinpeli=== Justine Henin-Hardenne – Kim Clijsters 7–5, 6–1 ===Miesten nelinpeli=== Jonas Björkman / Todd Woodbridge – Bob Bryan / Mike Bryan 5–7, 6–0, 7–5 ===Naisten nelinpeli=== Virginia Ruano Pascual / Paola Suárez – Svetlana Kuznetsova / Martina Navrátilová 6–2, 6–3 ===Sekanelinpeli=== Katarina Srebotnik / Bob Bryan – Lina Krasnorutskaja / Daniel Nestor 5–7, 7–5, [10–5] ==Lähteet== * Miesten ja sekanelinpelin tulokset ITF:n sivuilla * Naisten tulokset ITF:n sivuilla Luokka:Yhdysvaltain avoimet tennisturnaukset vuosittain Luokka:Vuoden 2003 tennis
Molukkienriippukaija

Molukkienriippukaija (Loriculus amabilis) on Indonesian kotoperäinen kaija. Se elää Halmaheran ja Bacanin saarilla Molukkien pohjoisosassa. Lajin holotyypin kuvaili Alfred Russel Wallace Halmaherasta 1862.IBC == Lähteet == Luokka:Riippukaijat
Papuanriippukaija

Papuanriippukaija (Loriculus aurantiifrons) on Papua-Uuden-Guinean kotoperäinen kaija. Siitä tunnetaan kolme alalajia. Lajin holotyypin kuvaili Hermann Schlegel Misoolista Länsi-Papuasta 1873.IBC == Lähteet == Luokka:Riippukaijat
Vegas

Vegas voi tarkoittaa seuraavia: * Vegas Pro, videomuokkausohjelmisto * Fallout: New Vegas, Bethesdan videopeli * Tom Clancy’s Rainbow Six: Vegas, Ubisoftin ammuntapeli * Tom Clancy’s Rainbow Six: Vegas 2, Ubisoftin ammuntapeli * Las Vegas, kaupunki Nevadassa, Yhdysvalloissa * Vegas, sukunimenä: ** Fidel Herráez Vegas (s. 1944), espanjalainen katolinen piispa. == Katso myös == * Las Vegas (täsmennyssivu)
Ebba Sommardahl

Ebba Cecilia Sommardahl (22. marraskuuta 1867 Karjalohja – 26. elokuuta 1902) oli suomalainen ruotsiksi kirjoittanut runoilija. == Teoksia == * Tankar och stämningsbilder. Helsingfors 1901 == Lähteet == * Luokka:Suomalaiset runoilijat Luokka:Vuonna 1867 syntyneet Luokka:Vuonna 1902 kuolleet
Illusionismi

illusionismi voi tarkoittaa seuraavia asioita: *illusionismi, filosofiassa näkemys, jonka mukaan monet keskeiset käsityksemme ovat vain harhaa *illusionismi, kuvataiteissa teokset, jotka pyrkivät luomaan aidon tilavaikutelman illuusion
Karl Rosendahl

Karl (Carl) Gustaf Rosendahl (17. marraskuuta 1831 Turku – 6. maaliskuuta 1902 Pori) oli suomalainen ruotsiksi kirjoittanut lennätinvirkailija, toimittaja, näytelmäkirjailija ja runoilija. Rosendahl toimi lennätinvirkailijana Porissa 1859–1891. Hän oli Porissa ilmestyneen ruotsinkielisen Björneborgs Tidning- lehden päätoimittajana 1860 ja 1862–1878. Rosendahl sai hovineuvoksen arvon 1887.Svenska litteratursällskapet i Finland Dramadatabas Daniel Rosendahlin tunnetuimman näytelmän Lemun rannalla tapahtumat sijoittuvat 1850-luvulle. Ensimmäinen näytös tapahtuu Suomen sodan veteraanin, majuri Ridderstrjernan kartanossa lähellä Turkua, toinen näytös taas sijoittuu Suomen sodan Lemun taistelun tapahtumapaikalle. == Teoksia == * Erik XIV på Åbo slott : en scenisk monolog. 1853 * Fremlingen från Runsala : dramatisk skizz i 1 akt. 1853 * Den tjuguandra augusti eller Fändrikens lycka : monolog-vådevill i 1 akt. 1854 * Sigrid Vasas ring : dramatisk skizz i 1 akt. 1855 * Blomsterflickan eller Flickan som säljer blommor : vådevill-monolog i 1 akt. 1856 * Den sextonåriga : vådevill-monolog i 1 akt. 1857 * På Lemos strand : dramatisk idyll med sång i 2 tablåer. 1858 * Ainamo : skådespel i 4 akter med körer, kupletter och melodramer. 1865 * En nybakad student : monolog med sång. 1866 * Sceniska monologer. 1866 * Armodets son : prologi. 1867 * En junioqväll i Tavastland : dramaattinen idylli. 1867 * En liten martyr eller Sista qvällen i barnkammaren : 1-näytöksinen monologi. 1881 * En ung björneborgare : 3-näyt. musiikkinäytelmä. 1891 * På julafton : dramatiskt skämt i 1 akt. 1892 * "Lotta Svärd" : sceniskt framstäld. Björneborg 1893 * "N:o Femton Stolt" : sceniskt framstäld. Björneborg 1893 * Ingen ros utan törne : proverb i 1 akt. 1894 Kirjasampo.fi : Rosendahl, Karl == Suomennettuja teoksia == * Lemun rannalla : laulunäytelmä , suom. A. Tuokko (A. Törneroos). 1872 * Lemun rannalla : laulunäytelmä kahdessa kuvaelmassa, suomentanut Hildur Forsman. Palander, Pori 1885, 2. korj. painos Satakunnan kirjakauppa, Pori 1900, 3. korj. painos 1903, 4. korj. painos 1910, 5. uud. painos Satakunnan Kirjateollisuus, Pori 1929 * Aatami ja Eeva paratiisissa : 1-näytöksinen huvinäytelmä. 1892 == Lähteet == * * Lopen teatteri : Lemun rannalla näytelmän esittely Luokka:Suomenruotsalaiset kirjailijat Luokka:Suomalaiset näytelmäkirjailijat Luokka:Suomalaiset päätoimittajat Luokka:Vuonna 1831 syntyneet Luokka:Vuonna 1902 kuolleet
AQUA@home

AQUA@home oli BOINC-alustalla suoritettava hajautetun laskennan projekti. Projektin tavoitteena on tutkia suprajohtavien aineiden käyttäytymistä. Projekti tutkii myös koneoppimista pyrkien näin parantamaan mahdollisuuksia rakentaa kvanttitietokone. == Aiheesta muualla == http://aqua.dwavesys.com/ Luokka:Hajautetut järjestelmät
Kriisi

Kriisi on ihmisen tai organisaation kohtaama uusi tilanne, jossa aiemmin opitut ongelmanratkaisukeinot eivät välttämättä toimi. Kriisi yleisesti tarkoittaa kreikkalaisen sanan krisis () mukaisesti käännekohtaa, jossa yksilön tai organisaation tulevaisuuden suunta määräytyy paremmaksi tai huonommaksi toimiemme mukaan. ==Yksilön kriisi== Kriisit voidaan jakaa kehitys- eli elämänkriiseihin ja traumaattisiin kriiseihin. Kehityskriisit syntyvät sinänsä normaaleista elämäntilanteen muutoksista, kuten lapsen syntymä, avioero tai eläkkeelle jääminen. Traumaattinen kriisi syntyy äkillisestä ja ennalta-arvaamattomasta tapahtumasta, johon yksilö ei ole voinut varautua. ==Kriisi organisaation kannalta== Kriisi on organisaation itsensä tai jonkun ulkopuolisen tekijän aiheuttama poikkeustila, joka uhkaa organisaation pääomaa ja vaatii välitöntä viestintää. == Katso myös == * Psyykkinen trauma * Huoltokriisi ==Lähteet== *Mielenterveysseura, kriisi (PDF) *Tkk, Vahinko ei tule kello kaulassa - kriisi tulee ==Kirjallisuutta== * Jaakko Hämeen-Anttila, Kimmo Katajala, Ari Sihvola & Ilari Hetemäki (toim.): Kaikki syntyy kriisistä. Gaudeamus 2013. ISBN 9789524952866. Luokka:Psykologia
Illusionismi (taide)

Illusionismi tarkoittaa kuvataiteissa niitä suuntauksia ja teoksia, jotka pyrkivät luomaan aidon tilavaikutelman illuusion tai muutoin harhauttamaan katsojaa luulemaan kuvia aidoiksi esineiksi. Illusionistisia teoksia ovat muun muassa barokin ajan kirkkojen kattomaalaukset, joissa maalaus ikään kuin sulautuu rakennuksen arkkitehtuuriin ja jatkaa sitä. Tyypillisesti illusionistiset kattofreskot tehostavat perspektiiviä ja saavat katsojassa aikaan tunteen todellista laajemmasta tilasta. Myös optisiin illuusioihin perustuva Op-taide on luonteeltaan illusionistista. == Katso myös == *Dioraama *Mimesis *Trompe l’œil Luokka:Taidesuuntaukset
Anders Johan Nygren

Anders Johan Nygren (19. maaliskuuta 1869 Vassor, Koivulahti – 15. toukokuuta 1902 Vaasa) oli suomenruotsalainen kirjailija. == Teoksia == * Byyrallor : humoristiska historier på österbottniskt bygdemål. Söderström, Borgå 1889 * Byyrallor 2 : Karabrask å tjärngslapras : folklifsbilder på österbottniskt bygdemål. Söderström, Borgå 1890 * Byyrallor 3. Söderström, Borgå 1892 * Österbottniska lifsbilder och skämthistorier : nya rallor på olika munarter, anekdoter, vitzer m. m. utgifna. Författare, Vasa 1899 * Herreskick och bondfasoner : humoresker och byhistorier. Helsingfors 1900 * Österbottniska lifsbilder och skämthistorier : nya bygdemålsberättelser, anekdoter, vitzer m. m. : Andra samlingen. Författare, Vasa 1901 * Byyrallor 1–3 : folklivsbilder på österbottniskt bygdemål. F. W. Unggrens förlag, Vasa 1921 * Livsbilder och skämthistorier : rallor, dikter, anekdoter m.m. på olika munarter. 2. uppl. F. W. Unggrens förlag, Vasa 1921 * Byyrallor och folklivsskildringar. Vassor bys förlag, Vasa 1995 == Lähteet == * Luokka:Suomenruotsalaiset kirjailijat Luokka:Vuonna 1869 syntyneet Luokka:Vuonna 1902 kuolleet
Muolaan seurakunta

Muolaan seurakunta (aikaisempia nimiä Äyräpää ja Pyhänristin seurakunta) oli Viipurin hiippakunnan Äyräpään rovastikuntaan kuulunut Suomen evankelis- luterilaisen kirkon seurakunta Karjalankannaksella Suomen Neuvostoliitolle luovuttamalla alueella. Se käsitti Muolaan kunnan alueen ja vuosina 1890-1934 toimineen Kyyrölän kunnan, joka lakkauttamisensa jälkeen liitettiin Muolaan kuntaan. Seurakunnan väkiluku oli kirkokonkirjojen mukaan 10 402 vuonna 1939.Rapeli 1952, s. 267 == Historia == Muolaa oli vanhin Viipurin itäpuolinen seurakunta ja se mainitaan ensimmäisen kerran nimellä Äyräpää (parrochia Aegrepae) vuonna 1348.Hiekkanen 2003, s. 501Kähkönen 1959, s. 156 Seurakunta käsitti suuren alueen Karjalankannaksen eteläosasta. Keskiajalla sen eteläosasta muodostettiin Uudenkirkon ja Kivennavan seurakunnat. Näiden seurakuntien tarkkoja perustamisvuosia ei tiedetä, mutta ne mainitaan ensimmäisen kerran vuonna 1445. Valkjärvi mainitaan Muolaan kappeliseurakuntana vuonna 1648.Rapeli 1952, s. 268 Heinjoen kappeliseurakunta erosi omaksi seurakunnakseen vuonna 1868, mutta käytännössä ero toteutui vasta 1889. Vuonna 1913 erotettiin Vuosalmen kylä uuteen Vuokselan seurakuntaan ja vuonna 1926 muodostettiin seurakunnan pohjoisosasta uusi seurakunta, joka otti nimekseen emäseurakunnan vanhan nimen Äyräpää. Seurakunta lakkautettiin vuoden 1949 lopulla muiden luovutetulle alueelle jääneiden seurakuntien tavoin. == Lähteet == * * * === Viitteet === Luokka:Luovutettujen alueiden evankelis- luterilaiset seurakunnat Luokka:Viipurin evankelis-luterilainen hiippakunta Luokka:Muolaa
Voittaja-näyttely

Voittaja-näyttely on Suomen Kennelliiton vuosittain järjestämä koiranäyttely ja Suomen suurin koiratapahtuma. Näyttelyssä jaetaan Voittaja-titteleitä kunkin rodun parhaalle urokselle ja nartulle. Lisäksi junioriluokassa voittaneet, erinomaisen laatuarvostelun saaneet koirat saavat Juniorivoittaja- tittelin. Esimerkiksi vuonna 2009 ansaittu Voittaja-titteli merkitään koiran ansioluetteloon lyhenteellä V-09. Vastaavasti Juniorivoittaja merkitään JV-09. Näyttely järjestetään yleensä joulukuussa Helsingissä. Vuonna 2009 näyttelyyn osallistui 8600 koiraa 19 eri maasta. Näyttelykilpailun lisäksi tapahtuman aikana järjestetään yleisöesityksiä, kuten agility-näytöksiä. Vuoden 2009 voittaja-näyttely televisioitiin, ja se näytettiin Urheilukanavalla kahta viikkoa myöhemmin. Vuoden 2014 näyttelystä välitettiin suora internet-lähetys Junior Handler -kilpailusta, ryhmäkilpailuista ja parhaan koiran valinnasta. == Best in Show -voittajat == Kuten koiranäyttelyissä yleensä, myös Voittaja- näyttelyssä valitaan koko näyttelyn paras koira, joka saa Best in Show -tittelin. Vuodesta 2005 lähtien näyttelyssä on parhaiten menestynyt FCI 9 -ryhmä, eli seura- ja kääpiökoirat. Roturyhmästä Lhasa Apso on voittanut näyttelyn peräti kolme kertaa vuosina 2012, 2011 ja 2007, ja kaikilla kerroilla koira on ollut Chic Choix -kennelistä. Vuosi Rotu Kennelnimi Luokka 2014 Kiinanharjakoira Arte Figure Happy Ending FCI 9 2013 Lapinporokoira Suukkosuun ShamaaniSKL. (15.12.2013). Voittaja 2013: Best in Show 15.12.2013. Koira 2013. Viitattu 24.4.2014. FCI 5 2012 Lhasa Apso Chic Choix Cleopatra Eurydice FCI 9 2011 Lhasa Apso Chic Choix Adrenalin Rush FCI 9 2010 Isovillakoira Diego Da Maya FCI 9 2009 Karkeakarvainen kettuterrieri Crispy Legacy FCI 3 2008 Skyenterrieri Olivia Spirit Of American Idol FCI 3 2007 Lhasa Apso Chic Choix Sky's The Limit FCI 9 2006 Siperianhusky Escipión el Africano de Ciukci FCI 5 2005 Karkeakarvainen kettuterrieri Ash Grove Highwaystar FCI 3 == Lähteet == Luokka:Koiranäyttelyt Luokka:Suomen tapahtumat
Frans Österblom

Frans Österblom (16. syyskuuta 1870 Kemiö – 29. kesäkuuta 1907 Kemiö) oli suomenruotsalainen kansakoulunopettaja ja runoilija. Österblomin vanhemmat olivat puuseppä F: M: Österblom ja Erika Lindholm. Hän kävi neljä vuotta kansakoulua ja opiskeli sitten 1887–1891 Uudenkaarlepyyn opettajaseminaarissa valmistuen kansakoulunopettajaksi. Österblom toimi vuodesta 1891 opettajana Kemiön Vestlaxin koululla. Hänet tunnetaan ennen kaikkea ruotsinkielisen kotiseutulaulun Min hembygd sanoittajana. Frans Österblom kuoli tapaturmaisesti kesäkuussa 1907 salaman iskettyä hänen työhuoneensa ikkunaan. Österblomin muistokivi on pystytetty Kemiön Vestlaxin kylään. == Teoksia == * Skum och bubblor : rimmad vers. Söderström, Helsingfors 1900 * Dagrar i dalen : dikter. Mariehamn 1904 * Dikter i urval. Bro, Åbo 1951 == Lähteet == * ===Viitteet=== == Aiheesta muualla == * Nykarlebyvyer: 'Min hembygd-laulun sanat Luokka:Suomalaiset runoilijat Luokka:Suomalaiset opettajat Luokka:Vuonna 1870 syntyneet Luokka:Vuonna 1907 kuolleet
Fanny Lybecker

Franziska Christina Lovisa (Fanny) Lybecker (25. tammikuuta 1845 Helsinki – 20. maaliskuuta 1907 Porvoo) oli suomenruotsalainen runoilija. Hän käytti myös nimimerkkejä Fransiska, Franziska ja Louise. Fanny Lybeckerin vanhemmat olivat kenraalimajuri Georg Henrik Lybecker ja Lybeckerin koulun perustajana tunnettu raahelainen Sofia Lybecker. SKS Biografiakeskus : Suomalaiset kenraalit ja amiraalit Venäjän sotavoimissa 1809–1917 : Georg Henrik Lybecker == Teoksia == Omalla nimellä: * Fridshymner. Författare, Borgå 1904 Nimimerkillä Fransiska: * Hemlandsröster. Författare, Borgå 1896 * Minnen från min vandringsstig. Författare, Borgå 1898 * Evighetsvinkar. Författare, Borgå 1899 * Ljusglimtar. Författare, Borgå 1901 * Blommor vid lifvets väg. Författare, Borgå 1902 * Inför Gud : sånger af Fransiska. Författare, Borgå 1906 Nimimerkillä Louise: * Stilla stunder. Författare, Borgå 1893 == Lähteet == * Luokka:Suomalaiset runoilijat Luokka:Vuonna 1845 syntyneet Luokka:Vuonna 1907 kuolleet
Michaël Llodra

Michaël Llodra (s. 18. toukokuuta 1980 Pariisi) on ranskalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 21 toukokuussa 2011 ja nelinpelissä sijalle kolme marraskuussa 2011. Miesten nelinpelissä hän on voittanut kaksi kertaa Australian avoimet Fabrice Santoron parina ja kerran Wimbledonin Arnaud Clémentin parina. Kaiken kaikkiaan hän on voittanut viisi ATP-turnausta kaksinpelissä ja 23 ATP-turnausta nelinpelissä. Davis Cupissa hän on edustanut Ranskaa 22 maaottelussa vuosina 2002–2011. ==Lähteet== * ===Viitteet=== Luokka:Ranskalaiset tennispelaajat Luokka:Vuonna 1980 syntyneet Luokka:Elävät henkilöt Luokka:Ranskalaiset olympiamitalistit
Sigrid Wasastjerna

Sigrid Maria Wasastjerna (28. kesäkuuta 1862 Helsinki – 28. kesäkuuta 1909 Helsinki) oli suomenruotsalainen runoilija. == Teoksia == * Mammas fångar, bearbetning från franskan af Sigrid Wasastjerna. W. Hagelstam, Helsingfors 1896 * Dikter. Författare, Helsingfors 1910 == Lähteet == * Luokka:Suomalaiset runoilijat Luokka:Vuonna 1862 syntyneet Luokka:Vuonna 1909 kuolleet
Niilo Savolainen

Niilo (Nils) Savolainen (19. elokuuta 1824 Nilsiä – 21. tammikuuta 1913 Otava)Muistokirjoitus, † Niilo Savolainen, Kotimaa, 1913, No 10, sivu 3, julkaistu 27.1.1913Muistokirjoitus, Niilo Savolainen †., Savo, 1913, No 9, sivu 2, julkaistu 25.1.1913 oli suomalainen puuseppä ja runoilija.Savolainen Niilo (Nils), Suomen Kirjailijat 1809-1916, Suomalaisen Kirjallisuuden Seuran toimituksia 570, toimittanut Maija Hirvonen, Tampere 1993Henkilötietoja Pohjoissavolaisen kaunokirjallisuuden bibliografiasta; SKS:n kirjailijatietokannassa Savolaisen syntymäpäivä on 24. elokuuta, kuolinpaikka on Muuruvesi Oltuaan maanviljelijänä, lukkarina ja puuseppänä, Savolainen otettiin vuonna 1871 Kuopion maanviljelysseuran kiertäväksi (miesten) käsityönneuvojaksi. Tätä työtä hän teki 31 vuotta, kunnes joutui sen lopettamaan aivohalvauksen takia. Hyvästä työstään Kuopion maanviljelysseura myönsi hänelle kunniamitalin. Savolainen oli myös taitava kivensorvaaja ja sai palkintoja kivitöistään Helsingissä vuosina 1875 ja 1876, Moskovassa 1882 ja Viipurissa 1887. Savolainen tunnettiin kuitenkin vielä paremmin Pohjois- Savossa kansanrunoilijana. Hän oli pidetty puhuja erilaisissa tilaisuuksissa. Puheissaan ja runoissaan hän käytti Kalevalan runomittaa. Savolaisen vanhemmat olivat lampuoti Paavo Savolainen ja Riitta Katri Iskanius. == Teoksia == * Runoelmia : nuorisolle opiksi ja wanhoille huwiksi. Backman, Kuopio 1890 == Lähteet == * (Arkistolinkki) * Pohjoissavolaisen kaunokirjallisuuden bibliografia : Niilo Savolainen ===Viitteet=== ==Aiheesta muualla== * Niilo Savolaisen elämäkerta, Virittäjä nrot 2/1903 ja 3/1903 (pdf) Luokka:Suomalaiset runoilijat Luokka:Vuonna 1824 syntyneet Luokka:Vuonna 1913 kuolleet
Flegon Tralleislainen

Flegon Tralleislainen (, ; 100-luku) oli antiikin kreikkalainen kirjailija ja keisari Hadrianuksen libertus eli vapautettu orja. Hän oli kotoisin Tralleiksesta. == Teokset == Flegonin merkittävin teos oli Olympiadit tai Olympian voittajat (), joka oli kuusitoista kirjaa kattanut olympiadeja ja Olympian kisojen voittajia käsittelevä teos. Se kattoi ajan ensimmäisestä olympiadista olympiadiin 229, toisin sanoen vuodet 776 eaa. - 137 jaa. Teoksesta on säilynyt joitakin osia Eusebioksen teoksessa Kronikka sekä Fotioksella ja Georgios Synkelloksella. Fotios on ilmeisesti lainannut teoksen samannimistä mutta lyhyempää kahdeksan kirjaa käsittänyttä versiota. Lisäksi Flegonilta on säilynyt kaksi pienempää teosta: * Ihmeistä (), paradoksografinen teos, joka sisältää tarinoita aaveista, profetioista, hirviömäisistä synnytyksistä (siamilaiset kaksoset) yms. * Pitkäikäisistä (), luettelo yli satavuotiaiksi eläneistä italialaisista, perustuen Rooman valtakunnan väestönlaskentatietoihin. Sudan mukaan Flegon kirjoitti myös seuraavat teokset: * Sisilian kuvaus () * Roomalaisten juhlista (), 3 kirjaa * Rooman paikoista ja niiden nimistä () * Olympian voittajat, tiivistelmä (), 2 kirjaa Joskus Flegonin nimiin on laitettu myös seuraavat teokset: * Naisten älystä ja miehuullisuudesta sodissa () - epäperäinen * Hadrianuksen elämä - teos on kuitenkin keisarin itsensä kirjoittama == Lähteet == == Kirjallisuutta == * Diels, H.: "Phlegons Androgynenorakel". Teoksessa Sibyllinische Bücher, 1890. * Keller, O: Rerum naturalium scriptores i., 1877. * Müller, Karl Otfried: Frag. hist. graec. iii. * == Aiheesta muualla == * Photius: "Bibliotheca" codex 97 - Flegonin teoksia käsittelevä kohta * Fragments of Greek Historians: Phlegon * Phlegon of Tralles on the passion phenomena . As cited by various Christian authorities. Luokka:Antiikin kreikkalaiset historioitsijat
Flegon

Flegon () on antiikin kreikkalainen nimi, joka voi viitata seuraaviin: * Flegon Marathonlainen (ensimmäinen vuosisata), varhaiskristillinen piispa, yksi seitsemästäkymmenestä apostolista * Flegon Tralleislainen (100-luku), historioitsija * Flegon, kreikkalaisessa mytologiassa yksi auringonjumala Helioksen vaunujen neljästä hevosesta
Black Star (hajuvesi)

Black Star on laulaja Avril Lavignen luoma hajuvesi. Tuote tuli markkinoille vuonna 2009. Hajuvesi tuoksuu hibiscus-nimiselle kukalle, tummalle suklaalle ja mustalle luumulle Luokka:Hajuvedet